उधर अरविंद केजरीवाल की राजनीति के प्रशंसक मानते हैं कि धरने ने उन्हें बीजेपी के खिलाफ हो रहे महागठबंधन में एक मजबूत विपक्षी नेता के तौर पर स्थापित किया है वो भी कांग्रेस के इग्नोर करने के बावजूद और इस धरने से ये भी पता लगा है कि कांग्रेस के भीतर केजरीवाल को लेकर असमंजस की खाई बहुत चौड़ी है...लेकिन मेरी नजर में चार राज्यों के मुख्यमंत्री शनिवार को अरविंद केजरीवाल के घर जरूर आए लेकिन वो ये कहना भी नहीं भूले कि अरविंद केजरीवाल की जगह अगर कोई बीजेपी का मुख्यमंत्री भी होता तो वे सॉलिडारिटी प्रकट करने जरूर आते....फिर इन चारों मुख्यमंत्रियों का अरविंद केजरीवाल से धरना खत्म करने की अपील न करना मेरे नजदीक अरविंद केजरीवाल से सहानुभूति कम और नरेंद्र मोदी को तानाशाह साबित करना ज्यादा था...